Projekte investimi në energjitikën e Shqipërisë
Kryeministri Berisha thotë se në Shqipëri do të ndërtohen një seri TEC-esh për të dalë përfundimisht nga varësia e prodhimit të energji
KESH, kompania më e rëndësishme shtetërore e vendit, sapo ka dalë nga dimri dhe kriza energjitike, dhe përgjegjësitë e situatës së vështirë, Bordi drejtues ia ngarkoi ish-drejtorit të përgjithshëm, Andi Beli. Shkarkimi i tij erdhi pas propozimit të qeverisë, e cila ka projekte të shumta për sistemin energjitik, por megjithatë nuk po arrin ta nxjerrë dot KESH nga vështirësitë e menaxhimit, faturat e papaguara, humbjet e ndjeshme të rrjetit elektrik. Kryeministri Sali Berisha tha se Shqipëria duhet të ndahet njëherë e mirë nga krizat energjitike, dhe KESH duhet të furnizojë qytetarët pa ndërprerje. tha kryeministri Berisha. Zoti Berisha i bëri këto komente gjatë mbledhjes së fundit të Këshilllit të Rregullimit të Territorit, ku u dha leja një konsorciumi zvicerano-amerikan për ndërtimin e një TEC-i në Fier, i cili do të prodhojë energji elektrike nga gazi i lëngshëm. Projekti parashikon një investim afro 2,3 miliard USD, falë një bashkëpunimi tashmë të filluar midis investitorëve amerikanë dhe atyre europianë. Përfaqësuesi i konsorciumit ndërtues ASG Poëer, Agim Gjinali, thotë se tashmë janë gjetur burimet e financimit të projektit. tha zoti Gjinali. Inxhinieri Engjëll Dakli, konsulent i USAID thotë se ky projekt e bën Shqipërinë një kandidat bindës për anëtarësim në Bashkimin Europian, dhe zgjeron pjesëmarrjen e saj në tregjet europiane. tha zoti Dakli. Drejtori Bardhi Sejdarasi, i Institutit të Studimeve dhe Aplikimeve të Energjisë thotë se investimet në energjitikën e Shqipërisë janë të mirëpritura, por duhen gërshetuar projekte të ndryshme në një qëllim të përbashkët që të shmangen mbivendosjet. tha zoti Sejdarasi. Investitorët e huaj në fushën e energjitikës po propozojnë teknologji të standarteve bashkëkohore. Shqipëria do të plotësojë kërkesën e brendshme për energji dhe gaz me këtë projekt, ndërsa pjesa tjetër e prodhimit do të transportohet drejt tregjeve europiane./al/